b'\n_START_ARTICLE_\nSermersooq Kommune\n_START_SECTION_\nAdministrativ historik\n_START_PARAGRAPH_\nKommunen opstod i sin nuv\xc3\xa6rende form ved den gr\xc3\xb8nlandske kommunalreform i 2008, hvor Nuuk Kommune og Paamiut Kommune p\xc3\xa5 vestkysten blev sl\xc3\xa5et sammen med Ittoqqortoormiit Kommune og Tasiilaq Kommune fra \xc3\xb8stkysten.\n_START_SECTION_\nPolitik i Kommuneqarfik Sermersooq\n_START_PARAGRAPH_\nKommunalbestyrelsen i Kommuneqarfik Sermersooq har 19 medlemmer. Under kommunalbestyrelsen er der 5 udvalg der svarer til de ovenn\xc3\xa6vnte forvaltninger. Der er ogs\xc3\xa5 4 bygdebestyrelser: bygdebestyrelsen i Arsuk, bygdebestyrelsen i Kapisillit og Qeqertarsuatsiaat, bygdebestyrelsen i Kulusuk, Tiilerilaaq og Isertoq, samt bygdebestyrelsen i Kuummiit og Sermiligaaq._NEWLINE_Paamiut, Tasiilaq og Ittoqqortoormiit har hver deres lokaludvalg, der har til form\xc3\xa5l at styrke lokaldemokratiet ved at fremme det arbejde, der gennem samarbejde mellem lokalomr\xc3\xa5dets beboere, foreninger, kommunale politikere og myndigheder g\xc3\xb8res for at bevare og videreudvikle lokalsamfundene og disses fysiske, kulturelle og demokratiske muligheder og v\xc3\xa6rdier.\n_START_SECTION_\nVenskabsbyer\n_START_PARAGRAPH_\nKommuneqarfik Sermersooq har fem faste venskabsbyer. I Danmark er det Aalborg, Herlev og Gentofte. I Island er det Kopavogur og Dalvik.'